Politieke partye verwelkom uitspraak teen BLF | Maroela Media
Lede van Sanef buite die Johannesburgse hooggeregshof Foto: Lindi Masinga / ANA
Regter Corrie van der Westhuizen het vinnig 'n uitspraak gelewer ten gunste van Sanef en gesê BLF moet homself weerhou om joernaliste by hul huise, by die werk of by 'n toneel te intimideer, te teister of te dreig. Hy het BLF ook opdrag gegee om die kostes te betaal. Hulle moet ook alle kommentaar op sosiale media binne 12 uur terugtrek.
Krete van "mediavryheid" kon in die hof gehoor word nadat die uitspraak gelewer is.
Andile Mngxitama, leier van BLF, en ander BLF-lede het reageer deur rassistiese opmerkings te skree vir verslaggewers wat die hof verlaat het.
"Ons het vir julle gesê hierdie wit regter kan nie vertrou word nie," het Mngxitama buite die hof gesê. "Wit regters kom van apartheid. Daar was ingewikkelde sake voor hom. As hy so duidelik geweet het wat hy wil sê, dan kon hy dit gister al gesê het."
Mosiuoa Lekota van die Congress of the People en Kenneth Meshoe, leier van die ACDP, het die verslaggewers in die hof ondersteun en die uitspraak verwelkom.
Meshoe het gesê daar kan geen suksesvolle demokrasie wees sonder mediavryheid nie. "Ons staan hier in solidariteit met die media vir mediavryheid in Suid-Afrika. Verslaggewers moet hul werk sonder vrees of intimidasie kan doen. Intimidasie moet te alle koste veroordeel word," het hy gesê.
Lees alle vorige berigte oor die BLF op Maroela Media.
N mors van tyd en geld. Sommer by die eerste pers konferensie op die stoep van die hof verbreek die rasiste al die reels. Hulle moes daar en dan ge arresteer word maar niks. Hulle is op die Gupta salaris lys saam met baie ANC politikuste.
Wie sit agter die BLF? Waar kom die geld vandaan?
Ek kan raai dis 'n ANC, Guptas/Zuma, NI kombinasie. Dit beteken dat die belastingbetaler self daarvoor betaal.
Baie eienaardig dat daar nie kommentaar gelewer word nie – joernaliste gee ons die nuutste nuus en is die kern van die samelewing…
Baie geluk met die oorwinning, en mag persvryheid van krag tot krag vooruitgaan! Sterkte aan Maroela Media!
BLF…..haai man, hamba man!
Is dit moontlik dat die BLF glo dat n hof uitspraak kinderspeletjies is en wat net WOORDE is wat op n stuk papier bestaan?
Dit is miskien nodig dat hulle behoorlik opgevoed word en die realiteit van die werklik lewe aan hulle verduidelik word.